Επιτροπή Κατοίκων Λυκόβρυσης Λυκόβρυση 20-6-2018

ΠΡΟΣ

Τον Αναπληρωτή Υπουργό Περιβάλλοντος και Ενέργειας κον Σ. Φάμελλο

Κύριε υπουργέ

Ως επιτροπή κατοίκων και εκπροσωπώντας άλλους εκατό και πλέον, θα θέλαμε να σας ενημερώσουμε για το οξύ πρόβλημα που αντιμετωπίζουμε εδώ και οκτώ μήνες εξ’ αιτίας της επεξεργασίας καφέ και τσαγιού της επιχείρησης KUDU Γρ. Λαμπράκη 47 στη Λυκόβρυση. Από την έναρξη της λειτουργίας, της εν λόγω επιχείρησης, όλοι οι υπογράφοντες κάτοικοι της περιοχής, υποφέρουμε από την δύσοσμη οσμή του καβουρντισμένου καφέ και ταυτόχρονα από προβλήματα υγείας. Στις 19-12-2017 καθώς διαπιστώσαμε την αιτία των δεινών μας, καταθέσαμε με αριθ. Πρωτ. 6332 καταγγελία στη διεύθυνση υγειονομικού Ελέγχου και Περιβαλλοντικής Υγιεινής Βόρειου Τομέα Αθηνών. Στις 24-1-2018 αρμόδιοι υπάλληλοι πραγματοποίησαν έλεγχο στην εν λόγω επιχείρηση και ζήτησαν από εκείνη να πράξει τα δέοντα με το 30-1-2018 αριθ. Πρωτ. 6386/17 έγγραφο τους. Σχετικές καταγγελίες κατατέθηκαν και από τον Δήμο Λυκόβρυσης –Πεύκης στη Διεύθυνση Ανάπτυξης καθώς και στη Γενική Διεύθυνση Βιώσιμης Ανάπτυξης και Κλιματικής Αλλαγής. Καταγγελία κατοίκων κατετέθη στους Επιθεωρητές περιβάλλοντος και διεβιβάσθη στο τμήμα Ελέγχου μετρήσεων και Υδρονομίας Περιβάλλοντος Π.Ε. Κεντρικού, Νοτίου, Βορείου και Δυτικού Τομέα Αθηνών.

Ευρισκόμενοι σε απόγνωση στις 13-3-2018 καταθέσαμε σχετική καταγγελία στην εισαγγελέα Αθηνών κα Χριστογιαννοπούλου. Στις δε 28-3- 2018 ενημερώσαμε εγγράφως τον Αντιπεριφερειάρχη κον Καραμέρο για την απελπιστική κατάσταση στην οποία ευρισκόμεθα. Ο κος Καραμέρος κατανοώντας πλήρως το πρόβλημα μας, ανέθεσε στο Καποδιστριακό Πανεπιστήμιο Αθηνών, τον ενδελεχή έλεγχο των αερίων αποβλήτων της επιχείρησης, κάτι το οποίο δεν έχει ακόμη ολοκληρωθεί. Τις ενέργειες του όμως εκτιμούμε δεόντως.

Κύριε Υπουργέ, η οσμή του καμένου καφέ σε συνδυασμό με την άνοδο της θερμοκρασίας, είναι Απελπιστική και πλέον δεν την Αντέχουμε. Γύρω στις 1100 που ξεκινά η επιχείρηση να λειτουργεί και πολλές φορές ως τις 19.00 κλείνουμε τα παράθυρα μας και κλειδώνουμε τα παιδιά στο σπίτι, προκειμένου να αποφύγουμε τα προβλήματα υγείας που προέρχονται από την εισπνοή. Και τα οποία είναι αναλόγως ζάλη, ημικρανία, στομαχική διαταραχή, αλλεργία, αναπνευστικά… και μία αίσθηση σαν δηλητήριο στο στόμα. Με το να είμαστε όμως αμπαρωμένοι σπίτι μας κατά τη διάρκεια του θέρους, κινδυνεύουμε από θερμοπληξία..

Και πείτε μας σας παρακαλούμε, σε τι φταίξαμε για να υφιστάμεθα αυτόν τον εξαναγκασμό? Να μην έχουμε δικαίωμα στην καθαρή ανάσα? Το σύμφυτο δικαίωμα κάθε ανθρώπου! Γεννηθήκαμε και μεγαλώσαμε στην Ελλάδα! Είμαστε έντιμοι και συνεπείς πολίτες ως προς τις υποχρεώσεις μας στην πατρίδα. Κι όμως νοιώθουμε μειονότητα στην ίδια την πόλη μας ! Διότι η KUDU όταν λειτουργεί, μετατρέπει τη γειτονιά μας σε πάρκο ….αερίων. Από τον Οκτώβριο που ξεκίνησε η επιχείρηση δεν έδειξε κανέναν σεβασμό προς τους περίοικους? Γιατί να δείξει στο μέλλον?

Έπειτα από οκτώ μήνες λειτουργίας του το βάσανο –γιατί έχει ξεφύγει της όχλησης…. Παραμένει… Παράκληση μας Θερμή, να βοηθήσετε ,ώστε να απαλλαγούμε από την εισπνοή του καμένου αέρα, και τις επιπτώσεις που μπορεί στο μέλλον, να επηρεάσουν την υγεία μας, καθώς και την υγεία των παιδιών μας.

Με εκτίμηση

Η ΕΠΙΤΡΟΠΗ ΚΑΤΟΙΚΩΝ

ΒΑΣΩ ΚΟΤΗ

ΠΑΝΤΕΛΗΣ ΓΙΑΖΙΖΟΓΛΟΥ

ΓΕΩΡΓΙΟΣ ΜΑΘΙΟΥΔΑΚΗΣ

ΣΤΑΥΡΟΥΛΑ ΑΓΤΖΙΟΓΛΟΥ

Συν. Οι υπογραφές κατοίκων και έγγραφα.